Vždy ma fascinovali počítače a technológia,
a spravil som aj pár aplikácií pre iPhone,
iPod Touch a iPad.
Dnes by som vám niekoľko z nich rád predstavil.
Moja prvá aplikácia Earth Fortune predpovedá budúcnosť
a rozžiarruje zem v rozličných farbách
podľa vášho osudu.
Mojou obľúbenou a najúspešnejšou aplikáciou je
Bustin Jieber, v ktorej (Smiech) sa snažíte
trafiť Justina Biebera kladivkom po hlave.
Mnoho ľudí na škole nemalo
Justina Biebera veľmi v láske,
a tak som sa rozhodol vytvoriť túto aplikáciu.
Začal som ju programovať
a bola uvedená krátko pred prázdninami roku 2010.
Často dostávam otázku, ako som ich spravil?
Zvyčajne aj ten, kto sa ma to pýta,
chce tiež spraviť nejakú aplikáciu.
V dnešnej dobe deti radi hrajú hry,
no teraz ich chcú vyrábať,
čo je často ťažké,
pretože málokto z nich vie, kde zistiť
ako programovať.
Myslím tým, že ak sa vám páči futbal, môžete sa pridať do futbalového tímu.
Ak sa vám páčia husle, môžete sa zapísať na hodiny huslí.
No čo ak chcete spraviť aplikáciu?
Rodičia detí možno urobili niektoré
z týchto vecí, keď boli mladí,
no nie veľa rodičov napísalo aplikáciu. (Smiech)
Kde sa dá zistiť ako sa robia aplikácie?
Nuž, ja som to spravil takto.
Predovšetkým, na vytvorenie základov som programoval
v mnohých ďalších programovacích jazykoch,
akými sú Python, C, Java, atď.
Potom Apple uviedol na trh iPhone
a spolu s ním aj iPhone sadu nástrojov pre vývoj softvéru
a táto sada sa skladá z nástrojov
na vytváranie a programovanie aplikácií pre iPhone.
Otvoril sa mi celý svet nových možností,
a keď som sa s nástrojmi na vývoj softvéru trochu pohral,
vytvoril som pár aplikácií, pár testových aplikácií.
Jednou z nich bola náhodou Earth Fortune,
bol som pripravený dať ju do App Store,
a tak som presvedčil rodičov, aby zaplatili 99 dolárov za poplatok,
aby som mohol dať moje aplikácie do App Store.
Súhlasili, a tak môžete nájsť moje aplikácie v App Store.
Rodina, priatelia, učitelia
a dokonca aj ľudia z Apple Store
ma podporovali a zaujímali sa o moju prácu,
čo mi veľmi pomohlo.
Veľkou inšpiráciou mi bol Steve Jobs,
a tak som na škole otvoril krúžok aplikácií,
ktorý ochotne podporuje istý učiteľ.
Každý študent z mojej školy sa môže pridať
a naučiť sa ako navrhnúť aplikáciu.
Takto sa o svoje skúsenosti môžem podeliť s ostatnými.
Existuje program, ktorý sa nazýva iPad pilotný program
a niektoré dištrikty sa do neho zapojili.
Mal som to šťastie, že som v jednom z nich.
Je pre nás veľkou výzvou určiť, na čo by sa iPady mali používať
a aké aplikácie by mali byť v nich zahrnuté.
Od učiteľov dostávame spätnú väzbu o tom
aké aplikácie by radi uvideli.
Po tom ako sa aplikácia navrhne a predá,
bude prístupná pre miestne a ďalšie dištrikty,
kde sa predáva a všetky získané peniaze poputujú do
miestnych vzdelávacích nadácií.
V dnešných časoch študenti zvyčajne vedia trošku viac
o technológii ako učitelia. (Smiech)
(Smiech)
Prepáčte mi to. (Smiech)
Sú to prostriedky určené učiteľom a pedagógovia
by ich mali oceniť a využiť.
Rád by som zakončil svoj príspevok plánmi do budúcnosti.
Predovšetkým, chcel by som vytvoriť viac aplikácií, viac hier.
Spolupracujem s ďalšou spoločnosťou na vytvorení aplikácie.
Rád by som sa dostal k programovaniu a vývoju pre Android
a rád by som pokračoval v klube aplikácií
a našiel pre študentov ďalší spôsob
na zdieľanie vedomostí a skúseností. Ďakujem. (Potlesk)